Ånd eller kjød

Noen ganger går vi glipp av Guds ord, fordi vi ikke forstår, eller fordi oversettelsene er gamle og utdaterte.
Når bibelen bruker ordet kjød, mener den vår gamle natur, før du ble født pånytt. Kjøttet vil alltid spille på lag med verden, vantroen, og naturen. 
Kjøttet vil gjerne fortsette sitt «liv» etter at du er født pånytt, om du da ikke fornyer din tankemåte på linje med Ordet. Det er her mange kristne mister det. Det går faktisk an å leve som en kjøttslig kristen, og ikke oppleve frelse her og nå. De vil leve i en enkel tro på Jesus som frelser ved livets slutt, men ikke oppleve frelse her og nå.
Men, det er dette Gud vil. At vi skal se at vi har blitt en ny skapning, ved å speile oss i Ordet ofte. Han vil at du skal tale i tunger for å oppbygge din egen ånd, og be om ting som er 100% etter hans vilje. På den måten kortslutter du kjøttet, og begynner å vandre i Ånden. 
Da blir livet mer enn rutine, plikt og ansvar. Du får Åndelige krefter og innsikt som ikke verden har. Ja, du blir en overvinner på alle livets områder, fordi Gud er for deg. Du blir over, og ikke under. 

Våg idag å tenke hans tanker! 

Jer 29.11- For Jeg vet hvilke tanker Jeg tenker om dere, sier Herren, tanker til fred og ikke til noe ondt. Jeg vil gi dere framtid og håp.
Da skal dere påkalle Meg og gå av sted og be til Meg, og Jeg skal høre på dere.
Dere skal søke Meg og finne Meg, når dere søker Meg av hele deres hjerte.

Når vi ser hva Ordet sier, og står på hva det sier, er det ingenting som kan frata oss seieren i troen på Jesus. 
Heia Jesus

Amen